Gestruktureerde Meestersgraad in Meganiese Ingenieurswese
​Gestruktureerde Meestersgraad in Meganiese Ingenieurswese in Hernubare en Volhoubare Energie: MIng Gestruktureerd
Om aanvaar te word vir die MIng Gestruktureerde-program moet 'n student normaalweg sy/haar voorgraadse kwalifikasie in die minimum vereiste aantal jare voltooi het met 'n gemiddeld van ten minste 60 %, uitgewerk oor die hele periode, asook 'n gemiddeld van ten minste 60 % in die finale jaar. Let egter daarop dat a.g.v. die verskeie graderingskemas wat internasionaal gebruik word, is 'n punt van 60 % van universiteite anders as Stellenbosch, nie 'n outomatiese aanduiding van aanvaarding nie.
Omvang – MIng Gestruktureerd:
Met voltydse studie is dit moontlik om die MIng Gestruktureerd in een (1) akademiese jaar (oor 'n periode van laat Januarie tot laat Januarie) te voltooi. Die maksimum toegelate tyd om die program te voltooi is twee (2) jaar. Die minimum toegelate tyd om die program deeltyds te voltooi, sal afhang van die student se vordering. Die maksimum toegelate tyd vir deeltydse studie in hierdie program is vier (4) jaar.
Ter voltooiing van die MIng Gestruktureerd moet 'n student normaalweg ag (8) modules van sestien (16) SAQA krediete elk, voltooi.
Besoek asb. die webwerf van die Sentrum vir Hernubare en Volhoubare Energie Studies (Centre for Renewableand Sustainable Energy Studies (CRSES) vir meer inligting oor hierdie program en ook die bogenoemde modules.
Die aard van die projek (ten minste 300 uur) moet 'n hoë-vlak praktiese toepassing van die nagraadse kursuswerk weerspieël. Deeltydse studente handel gewoonlik hulle projekte in die industrie af.